มาเรียม เกรย์ อัลคาลาลี่

มาเรียม เกรย์ อัลคาลาลี (Mariam Grey Alkalali) เป็นนักร้องชาวไทยเชื้อสายออสเตรเลีย เกิดเมื่อวันที่ 21 กันยายน พ.ศ. 2525 มีผลงานด้านร้องเพลงมาตั้งแต่ปี พ.ศ. 2536  ในปีพ.ศ. 2538 มาเรียมชนะเลิศถ้วยพระราชทานสมเด็จพระเทพรัตนราชสุดาสยามบรมราชกุมารี สาขาร้องประสานเสียง The St. John’s Choir 
ปี 2539 มาเรียมเข้าวงการเพลงตอนอายุ 14 ปี ด้วยการร้องคอรัสให้กับศิลปินรุ่นพี่ค่ายเบเกอรี่มิวสิคและโดโจ ซิตี้อย่างคริสติน มารี นีเวล และโปรเจกต์เอช หลังจากที่เวิร์คช็อปแต่งเพลงกับบอย โกสิยพงษ์แล้ว มาเรียมก็ได้ร้องเพลงที่เธอแต่งให้บอย โกสิยพงษ์ได้ฟังและทำให้เธอได้มีโอกาสได้ร่วมโชว์บนเวที Concert Million Ways to Love ในฐานะหนึ่งในสมาชิกวงบีไฟว์ก่อนจะโด่งดังมีชื่อเสียงจากการเป็นนักร้องสมาชิกวงบีไฟว์ และออกอัลบั้มแรกของบีไฟว์เมื่อปี 2547 หลังจากนั้นมาเรียมก็มีผลงานเพลงเรื่อยมาทั้งซิงเกิล, เพลงประกอบละคร, และเพลงประกอบโฆษณา

**ประวัติ**
มาเรียมเธอจึงเริ่มต้นจากเป็นนักร้องประสานเสียงให้กับโรงเรียนสตรีเซนต์จอห์นตั้งแต่อยู่ชั้น ป.4 พร้อม ๆ กับเรียนเครื่องดนตรีหลากหลายประเภท ทั้งกีตาร์, กลอง, แซ็กโซโฟน, เปียโน ฯลฯ กระทั่งจบชั้นมัธยมศึกษาปีที่ 3 แล้วไปเรียนต่อระดับชั้นมัธยมศึกษาตอนปลายที่ออสเตรเลีย
มาเรียมเจอบอย โกสิยพงษ์ครั้งแรกที่ร้านดีเจสยาม โดยบอยมาแจกลายเซ็นเสร็จแล้วกำลังจะกลับแต่มาเรียมเพิ่งมาถึง มาเรียมเลยเป็นคนสุดท้ายที่บอยเซ็นให้ ต่อมาบอยประกาศจะสอนแต่งเพลงขึ้นเป็นครั้งแรก และมาเรียมก็ได้เป็น 1 ใน 5 ของนักเรียนที่บอยคัดเลือกจากการตอบคำถาม 14 ข้อ โดยมาเรียมมีอายุน้อยที่สุด (14 ปี) และเมื่อมีการถกกันในห้องเรียนเล็ก ๆ ถึงเนื้อเพลงที่เธอแต่งขึ้น เธอก็ร้องให้ฟัง และทำให้บอยเห็นความสามารถในการร้องเพลงของมาเรียม และเรียกให้มาเรียมไปร้องคอรัสให้ จนกลายเป็นนักร้องสมาชิกวงบีไฟว์ในเวลาต่อมา

**การศึกษา**
สำเร็จการศึกษาระดับมัธยมศึกษาตอนต้นจากโรงเรียนสตรีเซนต์จอห์น กรุงเทพมหานคร
*สำเร็จการศึกษาระดับมัธยมศึกษาตอนปลายจากโรงเรียนวิคตอเรียนคอลเลจออฟอาร์ท ประเทศออสเตรเลีย Victorian College of the Arts Secondary School
*สำเร็จการศึกษาระดับปริญญาตรีดุริยางคศาสตรบัณฑิต สาขาดนตรีแจ๊ส จากสหวิทยาลัยการดนตรีแคนเบอร์รา ของมหาวิทยาลัยแห่งชาติออสเตรเลีย Canberra School of Music, Australian National University's School of Music, Bachelor of Music (B.M.), Jazz

**พ.ศ. 2536 - พ.ศ. 2542**
พ.ศ. 2536
*Dreamworld version ภาษาอังกฤษ
*Masquerade @ Siam City Hotel
*S&P The Fairly tales
พ.ศ. 2537 
*งาน Day & Night ของ นักศึกษาปริญญาโท มศว ประสานมิตร (ได้รับเชิญไปเป็นนักร้องประสานเสียง)
*งาน Voice of life โรงละครกรุงเทพ
พ.ศ. 2538
*ชนะเลิศถ้วยพระราชทานของสมเด็จพระเทพรัตนราชสุดาสยามบรมราชกุมารี สาขาร้องประสานเสียง The St. John’s Choir
*ร้องคอรัสในอัลบั้ม Kristin Again ให้คริสติน มารี นีเวล ศิลปินค่ายเบเกอรี่มิวสิค 
พ.ศ. 2539
*เป็นสมาชิก Branch of Bakery #1
*งาน Lights of Life ที่โรงละครกรุงเทพ
พ.ศ. 2540 
*ร้องคอรัสในอัลบั้ม Project H ของวงเอช (H) ศิลปินกลุ่มหญิง 3 คน จากค่ายโดโจซิตี้ สังกัดย่อยของเบเกอรี่มิวสิก
พ.ศ. 2541
*ร้องคอรัสในอัลบั้ม H2oh! ของวงเอช (H) ศิลปินกลุ่มหญิง 3 คน จากค่ายโดโจซิตี้ สังกัดย่อยของเบเกอรี่มิวสิก
พ.ศ. 2542: ร่วมแสดงในคอนเสิร์ต Million Way To Love
*ร่วมแสดงในคอนเสิร์ต Million Way To Love ของบอย โกสิยพงษ์ ในฐานะหนึ่งในสมาชิกวง B5 เป็นคอนเสิร์ตใหญ่ของบอย โกสิยพงษ์ ในช่วงที่ออกอัลบั้มชุด 'Million Way To Love Part I' ที่อิมแพคอารีน่า เมืองทองธานี ซึ่งบัตรของทั้งสองรอบถูกจัดจำหน่ายหมดอย่างรวดเร็ว

**​​วงบีไฟว์ (พ.ศ. 2545)**

**ที่มา**
​บี​ไฟว์ (B5) ​เป็นชื่อของโปรเจกต์พิเศษที่ตั้งขึ้นโดยบอย โกสิยพงษ์ ระหว่าง พ.ศ. 2545 - 2547 สมาชิกวง 5 คนที่ประกอบด้วยศิลปินเลือดใหม่ของเบเกอรี่มิวสิก ในขณะนั้นเพื่อทำอัลบั้มพิเศษเป็นการแนะนำตัว​ก่อนแต่ละคนจะแยกย้ายกันไปออกอัลบั้มเดี่ยวต่อไป​ ออกอัลบั้มแรกคือชุด Event ซึ่งเป็นการนำเพลงต่าง ๆ ของเบเกอรี่มิวสิคมาเรียบเรียงใหม่ในสไตล์ของบีไฟว์ เช่น บางสิ่ง (โมเดิร์นด็อก), ที่ว่าง (พอส), ดาว (คริสติน), คนไม่พิเศษ (นาเดีย), และเพลง อีกที ที่แต่งเนื้อร้องใหม่ โดยใช้ทำนองของเพลง Who What When Where Way (บอย โกสิยพงษ์) เป็นอัลบั้มที่ได้รับการตอบรับที่ดีพอสมควร

**สมาชิกของวง​บีไฟว์ === 
​ประกอบด้วย​- มาเรียม อัลคาลาลี่ นักร้องหญิงคนเดียวของวง​- เบน ชลาทิศ ตันติวุฒิ ออกอัลบั้มเดี่ยวกับ​เบเกอรี่มิวสิก​- ​โต๋ ศักดิ์สิทธิ์ เวชสุภาพร ออกอัลบั้มเดี่ยวกับเบเกอรี่มิวสิก- ​อุทัย นิรัติกุลชัย​ ปัจจุบันคือ อุทัย ปุญญมันต์ ออกอัลบั้มเดี่ยวกับ​เบเกอรี่มิวสิก​- ​คิว สุวีระ บุญรอด นักร้องนำวงฟลัวร์ สังกัดเบเกอรี่มิวสิก​

**​ผลงานของบี​ไฟว์**
 ​อัลบั้ม​ "Event" สังกัด​เบเกอรี่มิวสิก​ เป็นการนำเพลงต่าง ๆ ของเบเกอรี่มิวสิค มาเรียบเรียงใหม่ในสไตล์ของ “B5”- ​อัลบั้ม​บันทึกการแสดงคอนเสิร์ต​ "Event The Concert" ในสังกัดเบเกอรี่มิวสิก​- ​ดีวีดี​/​วีซีดี​บันทึกการแสดงคอนเสิร์ต ​"Event The Concert" ในสังกัดเบเกอรี่​มิวสิก​

**พ.ศ. 2547 - ปัจจุบัน ​**

**พ.ศ. 2547: ร้องเพลงประกอบโฆษณา === 
มาเรียมร้องเพลง Together ประกอบโฆษณาไอศกรีม Walls

**พ.ศ. 2549: ร่วมร้องในอัลบั้ม Rhythm & Boyd 11**
มาเรียมได้ร่วมเป็นศิลปินหญิงคนเดียวใน 11 คน ที่บอย โกสิยพงษ์เลือกออกอัลบั้ม Rhythm & Boyd 11 โดยได้ร้องเพลง"สีเทา" และเพลง"กิเลส ตัณหา" พร้อมกับขึ้นคอนเสิร์ต Rhythm & Boyd Alumni ที่สนามกีฬาจุฬาลงกรณ์มหาวิทยาลัย  

**พ.ศ. 2551: ร่วมร้องในอัลบั้ม LOVE TALKS**
อัลบั้ม LOVE TALKS เป็นโปรเจกต์พิเศษเกี่ยวกับเพลงร่วมสมัย ของ วิชัย สินประยูร ในแนวดนตรีป๊อบ, โซล, และอะคูสติก ที่ถ่ายทอดโดย
3 ศิลปิน คือ มาเรียม อัลคาลาลี่, อภิวัชร์ เอื้อถาวรสุข, ภพธร สุนทรญาณกิจ, และนักร้องรับเชิญ ศุภวัฒน์ พีรานนท์
โดย วิชัย สินประยูรเจ้าของโปรเจกต์กล่าวว่ามาเรียมคือตัวแทนของความรักแบบสีแดง คือแนว R&B เพราะบุคลิกและน้ำเสียงของมาเรียมถ่ายทอดอารมณ์ได้ดี อารมณ์ดี มีความมั่นใจในตัวเอง พูดจาตรงไปตรงมาไม่มีอ้อมค้อม ถึงลูกถึงคน รักก็บอกว่ารักอย่างเพลง I Want You to Know หรือโดนทิ้งก็ถามกันตรง ๆ อย่างเพลง Last Time

**พ.ศ. 2562: เข้าแข่งขันในรายการ The Mask Line Thai**
มาเรียมเข้าแข่งขันในรายการ The Mask Line Thai ภายใต้ หน้ากากจอกแหน ในกรุ๊ปไม้จัตวา โดยเพลงที่ใช้แข่งขันในแต่ละรอบมีดังนี้

**พ.ศ. 2562: เข้าแข่งขันในรายการ Melody to Masterpiece สงครามทำเพลง**
มาเรียมเข้าร่วมเป็นส่วนหนึ่งในรายการ Melody to Masterpiece สงครามทำเพลง ซึ่งรูปแบบรายการจะนำเรื่องราวจากชีวิตจริงของแขกรับเชิญแต่ละสัปดาห์มาเป็นแรงบันดาลใจในการทำเพลง ซึ่งเพลงที่มาเรียมมีส่วนร่วมได้ขับร้องมีดังนี้

**คอนเสิร์ต**

**คอนเสิร์ต "B5/Event The Concert" === 
ในเดือนมีนาคม พ.ศ. 2547 B5 มีคอนเสิร์ตครั้งแรก ที่บีอีซีเทโร ฮอล ในชื่อ "B5 / Event The Concert" เป็นคอนเสิร์ตเพื่อฉลอง 10 ปีเบเกอรี่มิวสิค โดยมีแขกรับเชิญอย่างเกียรติศักดิ์ อุดมนาค ที่ออกมาเป่าแซกโซโฟนได้อย่างไพเราะและร่วมร้องเพลงกับมาเรียม ในเพลง "เก็บดาว" และเพลง "ห่างไกลเหลือเกิน" ที่เกียรติศักดิ์แสดงฝีมือเล่นคีย์บอร์ดและร้องเพลงกันแบบเดี่ยว ๆ ต่อมาในช่วงเด่นของคอนเสิร์ต B5 ร้องเมดเลย์แร็พ "แร็พมือซ้าย", "รักเธอไม่มีหมด", และ "อ้วน" ก่อนที่เบนจะมาเมดเลย์ต่อในเพลง "คนข้างล่าง" ตามด้วย "เปิด", "คะแนนแห่งชีวิต", และ "ผมมีแฟนแล้ว" เพลงใหม่ในอัลบั้มเดี่ยวของเบน ต่อมาในแบบลูกทุ่ง เค้กร้องเพลง "ขอเป็นพระเอก" และ "ติงนัง" ตามด้วยมาเรียมในเพลงสากล "Turn Me On" และโต๋ในเพลง "คนไม่พิเศษ" ที่ได้เพื่อน ๆ B5 มาช่วยกันร้อง และคิวมาร้องเพลง "ปล่อยไปตามหัวใจ" โดยมีแขกรับเชิญเป็นเพื่อน ๆ วงฟลัวร์
ต่อมา มาเรียมและเบน ชลาทิศออกมาร้องเพลงคู่กันในเพลง "รักคุณเข้าแล้ว" และเพื่อน ๆ B5 มาร่วมร้องเพลง "อยากจะขอ" โดยมาเรียม และ "แค่เธอก็พอ" โดยเค้ก ต่อมาเป็นเพลง "ตัดสินใจ" เพลงสำคัญของ B5 เพราะเป็นเพลงที่ถูกร้องในคอนเสิร์ตของบอย โกสิยพงษ์ ซึ่งนับว่าเป็นเพลงเปิดตัวที่ทำให้หลายคนรู้จัก B5 ร้องโดย 3 หนุ่ม คิว, เค้ก, และเบน ทั้ง 5 สมาชิก B5 ยังได้ร่วมกันร้องเพลง "ที่ว่าง" ก่อนจะถึงเพลงสุดท้ายของคอนเสิร์ตคือ เมดเลย์ "เคียงเธอ" และ "ก่อน" ที่ได้ "บอย โกสิยพงษ์" "นภ พรชำนิ" ฯลฯ ขึ้นมาร้องเพลงร่วมกัน และได้รับเกียรติจาก "ป๊อด โมเดิร์นด็อก" ร้องในท่อน "... เหลือเกิน" ปิดท้ายเพลง "ก่อน" อีกด้วย คอนเสิร์ตนี้ได้รับการตอบรับเป็นอย่างดีและมีการออกดีวีดีคอนเสิร์ตเพื่อเป็นการขอบคุณแฟนเพลง

**คอนเสิร์ต “LOVEiS Special DOJO-B5 Super ติ่ง Home Coming Live Concert”**
จัดเมื่อ 29 ธันวาคม 2557 เป็นคอนเสิร์ตความยาวกว่า 4 ชั่วโมง จัดที่อิมแพค อารีน่า เมืองทองธานี เป็นการรวมตัวกันครั้งแรกในรอบ 10 ปี ของกลุ่มศิลปินจากค่ายโดโจซิตี้ ได้แก่ ไทรอัมพ์ คิงดอม, นีส, เอช, มิสเตอร์ ซิสเตอร์ และ ออย ช็อคกิ้งพิ้งค์  รวมถึงศิลปินวง “บี ไฟว์” ได้ก่ เบน ชลาทิศ, คิว สุวีระ, เค้ก อุทัย, โต๋ ศักดิ์สิทธิ์, และ มาเรียม 

**คอนเสิร์ต “B2M Live show”**
วันศุกร์ที่ 27 พฤศจิกายน 2558 มาเรียมแสดงคอนเสิร์ตพิเศษ B2M Live Show ร่วมกับโดยเบน ชลาทิศ จัดโดยโรงแรมอมารี วอเตอร์เกท กรุงเทพฯ โดยนำเพลงดังมาร้องอย่าง ฤดูที่แตกต่าง, ยื้อ, ความจริงในใจ, หยุด, ลมหายใจ, และที่ว่าง 

**คอนเสิร์ต​ "4 โพดำ Oh My God"**
จัดเมื่อวันที่ 26-27 มกราคม 2562 มาเรียมเป็นนักร้องรับเชิญ​ร่วมกับ เบน ชลาทิศ, คิว สุวีระ, และเค้ก อุทัย ในนาม 4 โพแดง มาเรียมเปิดตัวพร้อมกับ 4 โพแดงในเพลง "บัลลังก์เมฆ" ร้องคู่กับกัน นภัทร ในเพลง "โลกแห่งความฝัน" และร้องกับ 4 โพดำ และ 4 โพแดงในเพลง "ตะกายดาว"

**ผลงานเพลง == 

**เพลงในอัลบั้ม Event**
ผลงานของบี​ไฟว์- บางสิ่ง- รักคุณเข้าแล้ว- อยากจะขอ- ที่ว่าง- ตัดสินใจ- ดาว- คืนนี้ขอหอม- คนไม่พิเศษ- ขอให้ผม- ปล่อยไปตามหัวใจ- แค่เธอก็พอ- อีกที

**เพลงประกอบละคร === 

**เพลงอื่น ๆ (ซิงเกิ้ล)**
เพลง ตราบใด - โจ๊ก เกียรติยศ Feat. มาเรียม B5
*เพลง คนที่อยู่หลังเธอ - Mr.Lazy Feat. มาเรียม B5
*เพลง เธอคือทุกอย่าง - Crescendo Feat มาเรียม B5
*เพลง สีเทา - บอย โกสิยพงษ์ Feat. มาเรียม B5 อัลบั้ม Rhythm & Boyd E1even1h
*เพลง กิเลส ตัณหา (Lust) -  บอย โกสิยพงษ์ Feat. มาเรียมB5และแชมป์ ศุภวัฒน์ Chอัลบั้ม Rhythm & Boyd Eleventh 
*เพลง Soulmate - มาเรียม B5 Feat. นัท Singular
*เพลง ไม่ยอมก็ต้องยอม - คม นริศ Feat. มาเรียม B5
*เพลง บอกมาคำเดียว - คุณโอ๋ Feat.มาเรียม B5
*เพลง ดาว - อัลบั้ม Bossa in Love, อัลบั้ม The Collection 
*เพลง I Want You to Know - อัลบั้ม LOVE TALKS ของ วิชัย สินประยูร
*เพลง Last Time - อัลบั้ม LOVE TALKS ของ วิชัย สินประยูร
*เพลง ความรักไม่ผิด - เป้ Mild Feat. มาเรียม เกรย์
*เพลง หัวใจแตะที่ปลายขอบฟ้า
*เพลง Gray (สีเทา) - May I Feat. มาเรียม เกรย์ (2564)

**เพลงประกอบโฆษณา**
เพลง Together ประกอบโฆษณาไอศกรีม Walls พ.ศ. 2547 

**​ผลงานอื่นๆ**
 ​อัลบั้ม​บันทึกการแสดงคอนเสิร์ต​ "Event The Concert" ในสังกัดเบเกอรี่มิวสิก​- ​ดีวีดี​/​วีซีดี​บันทึกการแสดงคอนเสิร์ต ​"Event The Concert" ในสังกัดเบเกอรี่​มิวสิก​

**ผลงานพากย์เสียง**
 Dumbo (2019 film) : Miss Atlantis และ ร้องเพลง "Baby mine (ภาษาไทย)"

**รายการอ้างอิง**

**​แหล่งข้อมูลอื่น​**
  เว็บไซต์เบเกอรี่​มิวสิก​ date=2020-09-30 -  loveisloveis.com เว็บไซต์เลิฟอีส​-  อินสตาแกรมของมาเรียม เกรย์
หมวดหมู่:ชาวไทยเชื้อสายออสเตรเลีย
หมวดหมู่:ชาวไทยเชื้อสายซาอุดีอาระเบีย
หมวดหมู่:ศิลปินสังกัดเบเกอรี่มิวสิค
หมวดหมู่:นักร้องหญิงชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลที่ยังมีชีวิตอยู่
หมวดหมู่:ศิษย์เก่าจากมหาวิทยาลัยแห่งชาติออสเตรเลีย